Deurbraak ná moord op Charl Kinnear | Maroela Media
Die Valke het bevestig dat 'n verdagte in hegtenis geneem is in verband met die moord op lt.kol. Charl Kinnear, bevelvoerder van die Wes-Kaapse teenbende-eenheid.
Die 39-jarige verdagte sal Vrydag in die Bishop Lavis-landdroshof verskyn, het brig. Hangwani Mulaudzi, Valke-woordvoerder, gesê.
"Die verdagte is Woensdag in Gauteng in hegtenis geneem en die besonderhede omtrent die moord is steeds onbekend."
Daily Maverick berig intussen die verdagte is die seun van 'n voormalige polisiekolonel en dat hy glo maande lank Kinnear se selfoon nagespoor het.
"Nog inhegtenisnemings kan nie uitgesluit word nie soos die ondersoek vorder," het Mulaudzi gesê.
Maroela Media het vroeër berig Kinnear, 'n lid van die Wes-Kaapse teenbende-eenheid en een van die land se topspeurders, het die Vrydagoggend net na 10:00 sy laaste boodskap aan sy vrou, Nicolette, gestuur.
Charl Kinnear In die nuus Wes-Kaap
Mag hulle die hele gespuis wat aandadig is opspoor.
My innige meegevoel aan al sy geliefdes. Dit bly maar hartseer en dit net omdat hy sy werk gedoen het. Mag die skuldiges aan die pen ry en sommer vinnig ook!!
Sy gesig vertel vir jou die verhaal van 'n hardwerkende eerlike polisieman en ek glo hy was gevrees deur misdadigers maar geliefd onder kollegas.Hierdie was 'n huurmoord beplan deur misdadigers wat deur hierdie briljante polisieman ondersoek is en dinge het te warm geraak vir hulle.Aan die familie onthou hom in julle harte en streef sy nalatenskap na.
MM – sal interesant wees as die volgende geverifieer kan word – Charl Kinnear the Anti-Gang unit cop gunned down in Cape Town on 18 September was not shot by a gang member but by cops because he was investigating two police brigadiers. A police tracking device was found attached to his vehicle. As dit waar is dan het Charl Kinnear nie 'n kans gestaan nie, al was Bheki Cele se bek soe groot om Kinnear nie lyfwagte gehad het nie. Stem ook ooreen met die verdagte is die seun van 'n voormalige polisiekolonel. Met hierdie storie kan dit wees… Lees meer »